Bergljot Sandvik-Johansen

Bergljot Sandvik-Johansen (tidligere Bergljot Sandvik; født 27. januar 1922, død 9. januar 2020) var en norsk gymnast og kunstløper som konkurrerte i turn under Sommer-OL 1952 i Helsingfors i Finland. Hun ble norgesmester i kunstløpgrenen parløp sammen med Allan Fjeldheim i 1939 på Kongsberg. Sandvik-Johansen ble også seks ganger norsk mester i turn.

Sandvik-Johansen var i mange år leder av Kunstløpskomiteen i Norges Skøyteforbund (medlem: 1955–1957; leder: 1957–1965) som representant fra Oslo Idrettslag (Oslo IL). Sesongen 1958/59 var ekteparet leder av hver sin grenkomité i Norges Skøyteforbund siden Aage var leder av hurtigløpskomitéen. Hun har en lang karriere bak seg som kunstløpstrener i Oslo IL hvor hun også er æresmedlem. Med sine tidligere funksjonæroppgaver som turndommer og kunstløpdommer og som idrettsleder og administrator innenfor Norges Skøyteforbund, Oslo Idrettskrets, Oslo Skøytekrets og Oslo Idrettslag er hun også medlem av Norske Idrettsleder-Veteraner.

Etter andre verdenskrig giftet hun seg med skøyteløperen Aage Johansen (1919–2012) og sammen fikk de datteren Berit Unn Johansen (født 1947), som selv ble norgesmester i kunstløp for damer singel i 1964 i Tønsberg og deltok samme år i Vinter-OL i Innsbruck.

Referanser

Eksterne lenker 
 
 Bergljot Sandvik Johansen 90 år 27. januar 2012
 NIVs medlemmer svarer alle på de samme spørsmålene – Husker best: Bergljot Sandvik Johansen

Norske kunstløpere
Norske turnere
Norske idrettsledere
Sportsfunksjonærer
Norgesmestere i kunstløp
Deltakere for Norge under Sommer-OL 1952
Gymnaster under Sommer-OL 1952
Artikler i skøytesportprosjektet